Փրակ

Փրակ (չեխերէն՝ Praha [ˈpraɦa]), Չեխիոյ մայրաքաղաքն է։ Իր մեծութեամբ Եւրամիութեան քաղաքներուն տասնչորրորդն է։

Կը գտնուի երկրին հիւսիս-արեւմուտքը։ Եւրոպայի մեծ  զբօսաշրջական կեդրոններէն է։

Պոհեմիայի պատմական մայրաքաղաքը։ Փրակը, որ կը գտնուի Վլտաւա գետի ափին, կ'ապրի1 397 880 մարդ (Յունուարի 1, 2025) մարդ։ Քաղաքի կլիման չափաւոր ովկիանոսային է՝ համեմատաբար տաք ամառով եւ պաղ ձմեռով։

Փրակը Կեդրոնական Եւրոպայի քաղաքական, մշակութային եւ տնտեսական կեդրոնն է՝ հարուստ պատմութեամբ եւ հռոմէական, գոթական, վերածնունդի եւ պարոք ճարտարապետութեամբ։ Եղած է Պոհեմիայի թագաւորութեան մայրաքաղաքը եւ Սրբազան Հռոմէական կայսրութեան քանի մը կայսրերու՝ առաջին հերթին Գառլոս IV-ի (կառավարման տարիներ՝ 1346–1378) նստավայրը։

Փրակը Հապսպուրկներոպ միապետութեան եւ Աւստրօ-Հունգարական կայսրութեան կարեւորագոյն քաղաքներէն էր։ Բնակավայրը կարեւոր դեր խաղացած է Պոհեմական եւ Բողոքական բարեփոխումներու, երեսնամեայ պատերազմի եւ 20-րդ դարու պատմութեան մէջ՝ համաշխարհային պատերազմներու եւ յետպատերազմեան կոմունիստական դարաշրջանին որպէս Չեխոսլովաքիայի մայրաքաղաք։

Փրակի մէջ կան յայտնի մշակութային վայրեր, որոնցմէ շատերը վերապրած են 20-րդ դարու Եւրոպայի բռնութիւնն ու ոչնչացումը։ Հիմնական տեսարժան վայրերն են Փրակի ամրոցը, Գառլի կամուրջը, Հին քաղաքի հրապարակը՝ Փրակի աստղագիտական ժամացոյցով, Հրէական թաղամասը, Պետրին բլուրն ու Վիշեկրատը։ 1992 թուականէն Փրակի պատմական կեդրոնը ընդգրկուած է ԵՈՒՆԵՍՔՕ-ի համաշխարհային ժառանգութեան կոթողներու ցանկին մէջ։

Քաղաքին մէջ կան աւելի քան տասը խոշոր թանգարաններ, ինչպէս նաեւ բազմաթիւ թատրոններ, պատկերասրահներ, կինոթատրոններ եւ այլ պատմական ցուցանմուշներ։ Այստեղ կան բազմաթիւ հանրային եւ մասնաւոր կրթական կեդրոններ, այդ կարգին՝ Գառլի համալսարանը՝ Կեդրոնական Եւրոպայի ամէնահին համալսարանը։

Ըստ GAWC հետազօտութիւններու՝ Փրակը կը դասակարգուի որպէս «Ալֆա-» կլոպալ քաղաք։ 2019 թուականին Mercer-ի կողմէ քաղաքը ճանչցուած է ապրելու համար ամէնայարմար 69-րդ քաղաք։ Նոյն թուականին PICSA Index-ը քաղաքը ապրելու պիտանելիութեան ցանկին մէջ քաղաքը դասակարգած է 13-րդ հորիզոնականին մէջ։ Հարուստ պատմութիւնը քաղաքը կը դարձնէ զբօսաշրջիկներու համար այցելութեան յայտնի ուղղութիւն: 2017 թուականի դրութեամբ Փրակը տարեկան կ'ընդունի աւելի քան 8,5 մլն օտարերկրեայ զբօսաշրջիկ։ 2017 թուականին Փրակը ներառուած է Լոնտոնէն, Փարիզէն, Հռոմէն եւ Իսթանպուլէն յետոյ ամէնաշատ այցելուող եւրոպական քաղաքներու ցանկին մէջ։

 Բնակչութիւն 

 Ծանօթագրութիւններ 

 Արտաքին յղումներ 
 Փրակա քաղաքապետարանի տեղեկատwuական սըրվըր
 Փրակա պաշտoնական կայք

Ստորոգութիւն:Եւրոպական երկիրներ